stanford-oval/wikipedia huggingface dataset:
קאיה (כלבה)
הערות שוליים

1 2  דניאל הרץ, ‏משפחת נתניהו הקימה מצבה על קבר הכלבה קאיה, באתר כיכר השבת,  2 באפריל 2018
1 2  איתמר אייכנר, הכלבה הראשונה, קאיה נתניהו, שבה לנשוך, באתר ynet, 14 במרץ 2016
↑  הפוסט שכתב נתניהו באתר פייסבוק
↑  עדו בן פורת, הכלבה של משפ' נתניהו נשכה את ח"כ שרן השכל ואת בעלה של חוטובלי, באתר www.inn.co.il, ‏2015-12-10
↑  חזקי ברוך, שרה נתניהו: קאיה במצב נפשי קשה, באתר www.inn.co.il, ‏2015-12-13
↑  מעריב אונליין, ‏בניגוד לשמועות: אבנר נתניהו פרסם תמונה שמוכיחה כי קאיה חיה ונושמת, באתר מעריב אונליין, 24 בינואר 2018
↑  רוני זינגר, משפחת נתניהו ביקשה מהמדינה לממן רכישת מזון עבור הכלבה קאיה, באתר כלכליסט, 28 בדצמבר 2015
↑  איתמר אייכנר ומורן אזולאי, נתניהו: "הכלבה קאיה מתה, נזכור אותה תמיד", באתר ynet, 24 בפברואר 2018
↑   איל מגד, ביבי צדיק הדור, באתר הארץ, 1 במרץ 2018
↑  צוות טבעוניוז, בנימין נתניהו: אסור לנו לעולל לבעלי נשמה ותודעה את מה שנאסר עלינו לעולל לבני המין האנושי, באתר טבעוניוז | כל החדשות בעולם הטבעונות, ‏2018-03-13
↑  אילן ליאור, ועדת השרים אישרה: ניתן להחזיק כלבים שנשכו בהסגר ביתי, באתר הארץ, 18 ביוני 2017
↑  הצעת חוק למניעת מחלת הכלבת, התשע"ז-2017, באתר הכנסת
↑  יהונתן ליס, "חוק קאיה נתניהו" שיאפשר הסגר בית לכלבים אושר בקריאה ראשונה, באתר הארץ, 2 באוגוסט 2017
אושר בקריאה ראשונה: חוק חדש לטיפול במניעת הכלבת, כלב נשוך יוחזק בהסגר בבית, באתר הכנסת, 2 באוגוסט 2017
↑  הכנסת העשרים הישיבה המאתיים-ושישים, יום רביעי, י' באב תשע"ז, 02 באוגוסט 2017, שעה 12:00
↑  הצעת חוק למניעת מחלת הכלבת, התשע"ז-2017, מאגר החקיקה הלאומי
↑  נעה פישר, אושר בכנסת: כלב שנשך יוכל להישאר בהסגר ביתי, באתר ynet, 11 בנובמבר 2020
אביב פנקס

| --- | --- |
אין תמונה חופשית
 לידה:  12 במרץ 1992 (בת 32) 
 מדינה:  ישראל ישראל
 תקופת הפעילות:  מ-2013
 עיסוק:  שחקנית ותסריטאית
 בן או בת זוג:  גיל לנדאו (10 ביוני 2021–?) 
 פרופיל ב-IMDb
 
אביב פנקס (נולדה ב-12 במרץ 1992) היא שחקנית ותסריטאית טלוויזיה, תיאטרון וקולנוע ישראלית.
ביוגרפיה

פנקס היא בת קיבוץ עין כרמל אשר למדה בתיכון "חוף הכרמל" שבמעגן מיכאל.
בוגרת בית הספר למשחק יורם לוינשטיין.
בוגרת "מנשר לאומניות" במסלול כתיבה וקולנוע.
קריירה

בשנת 2013 השתתפה בסרט "מקובלות" בתפקיד נטע זוזובסקי, לצד שיר מורנו וג'וי ריגר.
בשנת 2016 הצטרפה לסט השחקנים הראשיים של הסדרה "פלאשבק", שם גילמה את ניר. בנוסף, מאותה שנה החלה לשחק בסדרה "נעלמים" את דמותה של תמר, ואת דנה בסדרה "תאג"ד".
בשנת 2019 שיחקה בסרט הקולנוע "מראות שבורות", ובאותה שנה השתתפה במחזמר "מאמא מיה".
החל משנת 2020 החלה לשחק בסדרה "פלמ"ח" מבית yes, בתפקיד יעל, מדריכת ההכשרה של פלוגת הנוער של הפלמ"ח. בנוסף כתבה את העונה השנייה והשלישית של הסדרה.
בנוסף, לוהקה בשנת 2020 לסרט הגרמני-ישראלי "חתונה עם סבתא".
בשנת 2021, לוהקה לצוות השחקנים של עונתה השנייה של "שבאבניקים" ולצוות השחקנים של הסדרה "מי פה הבוס?". באותה השנה הצטלמה גם לסרט בשם "שיניים". וגם נבחרה לככב במחזמר "התחנה" בתיאטרון חיפה.
ב-2021 הצטרפה גם לנבחרת של one project מקבוצת עזריאלי.
באוקטובר 2021 הצטלמה לסדרה "בלאדי מורי" של yes, שעלתה שנה לאחר מכן.
באפריל 2022 נבחרה לככב בהצגה "גלבי" בהבימה.
בספטמבר 2022 החלה להצטלם לפרויקט בשם "אלבום שקוף".
בינואר 2023 לוהקה לסרט ולסדרה "המזח".
ביוני 2023 החלה להצטלם לסרט בינלאומי בכיכובה באתונה.
חיים אישיים

ב-9 בספטמבר 2020, התארסה למוזיקאי גיל לנדאו, חבר להקת לולה מארש. ב-10 ביוני 2021 השניים נישאו. מתגוררת בתל אביב-יפו.
פילמוגרפיה > טלוויזיה

| שנה | פרויקט | דמות | הערות |
| --- | --- | --- | --- |
| 2016 | תאג"ד | דנה |  |
| 2016–2021 | נעלמים | תמר |  |
| 2017 | פלאשבק | ניר בר גפן |  |
| 2020–2022 | פלמ"ח | יעל סטולר |  |
| 2021 | שבאבניקים | קשת רוזנבלום |  |
| 2021 | מי פה הבוס? | שלי |  |
| 2022 | בלאדי מורי | נועם גוטמן |  |
| TBA | המזח | בתיה ורבין | הסדרה עדיין לא יצאה בגלל מלחמת חרבות ברזל |
פילמוגרפיה > קולנוע

| שנה | פרויקט | דמות | הערות |
| --- | --- | --- | --- |
| 2013 | מקובלות | נטע זוזובסקי |  |
| 2019 | מראות שבורות | אביב |  |
| 2020 | חתונה עם סבתא | אלה שליו |  |
| 2023 | המזח | בתיה ורבין |  |
פילמוגרפיה > תיאטרון

| שנה | פרויקט | דמות | הערות |
| --- | --- | --- | --- |
| 2019 | מאמה מיה! | אלי |  |
| 2021 | התחנה | דפי |  |
| 2022 | גלבי | אדיבה |  |
הערות שוליים

↑  רתם איזק, "ג'ון וויט איש מקסים. רק אל תדברי איתו על פוליטיקה והכול יהיה בסדר", באתר ynet, 7 באוגוסט 2024
↑  מיכל דאבי, "אמא הייתה צעירה ובריאה והיא נפטרה בפתאומיות. מאז יש גוש בבטן שמכביד על הכול", באתר חדשות 13, 25 באוגוסט 2022
ג'קסון רייקר

| --- | --- |

רייקר, אפריל 2015
 לידה:  6 ביוני 1982 (בן 42) היקורי, קרוליינה הצפונית, ארצות הברית
 שם במה:  צ'אד ליאל גאנר ג'קסון רייקר פיל שאטר
 משקל:  111 ק"ג
 גובה:  1.85 מטר
 מקום מגורים:  שארלוט, קרוליינה הצפונית, ארצות הברית
 לאום:  אמריקאי
 קריירה מקצוענית:  2001–הווה (כ־24 שנים)
 מאמנים:  אבל אדמס
צ'אד ליאל (באנגלית: Chad Lail; נולד ב-6 ביוני 1982) הוא מתאבק אמריקאי. הוא מוכר בעיקר בשל תקופתו בארגון ההיאבקות WWE, שבו הופיע תחת שם הבמה, ג'קסון רייקר.
לאחר שלחם במלחמת עיראק, ליאל פצח בקריירה בהיאבקות מקצועית בשנת 2001, כשהחל להופיע במספר ארגוני היאבקות עצמאיים תחת שם הבמה פיל שאטר. הוא הוחתם על חוזה בארגון ההיאבקות Total Nonstop Action Wrestling‏ (TNA) בשנת 2010, שבו שם הבמה שלו שונה לגאנר. בארגון זה, הוא היה חלק מקבוצת הנבלים, אימורטל, ואף זכה פעם אחת באליפות הטלוויזיה של TNA במהלך תקופתו בקבוצה. לאחר שעזב את הקבוצה, הוא הופיע בעיקר כמתאבק זוגות, כשזכה פעם אחת באליפות הזוגות של TNA ביחד עם ג'יימס סטורם.
ליאל עזב את TNA בשנת 2015 וכעבור שנתיים, הוא חתם על חוזה ב-WWE. הוא נשלח לליגת הפיתוח, NXT, ובה שם הבמה שלו שונה לג'קסון רייקר. לאחר מספר שנים, הוא הצטרף לסטיב קאטלר ווסלי בלייק, כשהשלושה נודעו בשם The Forgotten Sons.
ביוגרפיה

צ'אד ליאל נולד ב-6 ביוני 1982 בהיקורי, קרוליינה הצפונית. הוא שירת בחיל הנחתים של ארצות הברית כמקלען במלחמת עיראק.
קריירת היאבקות מקצועית > ארגונים עצמאיים (2001–2010)

בשנת 2001 ליאל חתם בארגון ההיאבקות NWA Anarchy והחל להופיע תחת שם הבמה פיל שאטר. ב-18 באוגוסט 2007, הוא ניצח את אייס רוקוול וכתוצאה מכך הפך לאלוף במשקל כבד של NWA Anarchy. ב-17 בינואר 2009, הוא זכה באליפות הלאומית במשקל כבד של NWA לאחר שגבר על קראשר הנסן. תקופת הכהונה שלו היא הארוכה ביותר בהיסטוריה של אליפות זו, כשהיא נמשכה 763 ימים. לבסוף, הוא הפסיד את התואר לצ'אנס פרופט ב-19 בפברואר 2011 לאחר שהוא חתם על חוזה בארגון ההיאבקות Total Nonstop Action Wrestling‏ (TNA).
ב-22 אוקטובר 2010, שאטר ניצח את צ'ייס סטיבנס בארגון ההיאבקות Showtime All-Star Wrestling‏ (SAW) וזכה באליפות הבינלאומית במשקל כבד של SAW, אך הוא נאלץ לוותר על התואר באפריל 2011 עקב חוסר אי יכולתו להגן עליה, מכיוון לוח הזמנים של TNA.
קריירת היאבקות מקצועית > Total Nonstop Action Wrestling > הציוות לג'יימס סטורם (2013–2014)

לאחר היעדרות ממושכת, גאנר חזר ב-23 במאי 2013 בפרק של התוכנית Impact Wrestling, כשתקף את רובי אי ושארק בוי ואף נבחר לשותפו של ג'יימס סטורם לקרב זוגות ההדחות המרובע על אליפות הזוגות של TNA באירוע סלאמיברסרי XI, כשצעד זה אפיין את דמותו כטובה. באירוע זה, שהתקיים ב-2 ביוני, גאנר וסטורם ניצחו את Bad Influence (כריסטופר דניאלס וקאזריאן), אוסטין אריס ובובי רוד ואלופי הזוגות באותה התקופה, צ'אבו גררו והרננדז וכתוצאה מכך הפכו לאלופי הזוגות של TNA. השניים חזרו להיאבק בזירה יחדיו ב-8 באוגוסט בפרק של התוכנית Impact Wrestling, כשהצטוותו לשורות ODB בניצחונם על הברומאנס (ג'סי גודרז ורובי אי) ומיקי ג'יימס בקרב שלושה נגד שלושה מעורב. באירוע באונד פור גלורי, שנערך ב-20 באוקטובר, תקופת הכהונה של השניים נקטעה לאחר 140 ימים כאלופים, זאת בעקבות הפסדם לברומאנס כבר בהגנה הראשונה שלהם על חגורות האליפות. גאנר וסטורם קיבלו קרב חוזר ב-31 באוקטובר בפרק של התוכנית Impact Wrestling, לעומת זאת, הם נחלו הפסד גם הפעם.
ב-12 בדצמבר בפרק של התוכנית Impact Wrestling, גאנר השתתף בקרב Feast or Fired, שבו הוא היה אחד מארבעת המשתתפים שהשיגו מזוודה. מזוודה זו נחשפה לאחר מכן ככזאת שכללה חוזה על קרב לאליפות העולם במשקל כבד של TNA. שבועיים לאחר מכן בתוכנית, גאנר הניח את חוזה זה על כף המאזניים לקרב מול ג'יימס סטורם. עם זאת, הקרב הסתיים בספירת חוץ כפולה, מה שהוביל לכך שגאנר השיג את המזוודה בחזרה. השניים נאבקו פעם נוספת על המזוודה באירוע ג'נסיס, שנערך ב-23 בינואר 2014, כשבפעם הזאת גאנר הצליח להגן בהצלחה עליה, כשהמזוודה שלו נתלתה על עמוד. גאנר וסטורם התאחדו לבסוף ב-30 בינואר בפרק של התוכנית Impact Wrestling, כשהם אותגרו על ידי הצמד Bad Influence לקרב על המזוודה של גאנר, קרב אותו גאנר וסטורם הצליחו לנצח. ב-20 בפברואר בפרק של התוכנית Impact Wrestling, גאנר פדה את המזוודה שלו לקרב על התואר הראשי של הארגון, אך בקרב זה הוא הפסיד למגנוס לאחר שסטורם בגד בגאנר. באירוע לוקדאון, שנערך ב-9 במרץ, גאנר ניצח את סטורם בקרב כלוב מי שעומד אחרון. ב-20 במרץ בפרק של התוכנית Impact Wrestling, לאחר שסטורם נזף באביו של גאנר, גאנר הגיע ותקף את סטורם. מנגד, האחרון הצליח להפוך את המצב, לאזוק את גאנר לחבל הזירה האמצעי ולהמשיך באיומיו על אביו של גאנר. סטורם לא עצר את מעשיו וחזר כדי להטיח בקבוק בירה בראשו של אביו של גאנר. באירוע סקריפייס, שנערך ב-27 באפריל, גאנר גבר על סטורם בקרב "אני נכנע".
קריירת היאבקות מקצועית > Total Nonstop Action Wrestling > מרדף אחר אליפויות (2014–2015)

ב-1 במאי 2014 בפרק של התוכנית Impact Wrestling, גאנר השתתף בטורניר של לילה אחד אשר קבע את הטוען לכתר לאליפות העולם במשקל כבד של TNA, שיתמודד מול האלוף אריק יאנג. הוא ניצח את מר אנדרסון בקרב הראשון לאחר הפרעה מצידו של ג'יימס סטורם, אך בקרב הגמר הוא נוצח על ידי בובי רוד. באירוע ויקטורי רוד, שנערך ב-10 במאי, גאנר ניצח בקרב גונטלט בן תריסר משתתפים וכתוצאה מכך הוענקה לו הזדמנות עתידית להתמודד על התואר הראשי.
ב-15 באוקטובר בפרק של התוכנית Impact Wrestling, לאחר התיידדות עם סמואל שו, השניים החליטו להשתתף בטורניר זוגות בן שמונה זוגות אשר קבע את הטוענים לכתר לאליפות הזוגות של TNA. למרות רצונם להתקדם בטורניר, הם הפסידו כבר בסיבוב הראשון לסמואה ג'ו ולו קי ובעקבות זאת הודחו מהטורניר. שבוע לאחר מכן בתוכנית, שו בגד בגאנר והצית פיוד בין השניים לאחר שהוא הכה אותו בעזרת כיסא ואף נישק את בריטני. ב-5 בנובמבר בפרק של התוכנית Impact Wrestling, גאנר ניצח את שו בקרב ללא פסילות. ב-23 בינואר 2015 בפרק של התוכנית Impact Wrestling, גאנר השתתף בקרב Feast or Fired, שבו הוא כשל להשיג מזוודה כלשהי. גאנר היה חבר בקבוצת אנגל באירוע לוקדאון, שנערך ב-6 בפברואר והיה שותף לניצחון על קבוצת הביט דאון קלאן במסגרת קרב לית'ל לוקדאון. ב-3 במאי בפרק של התוכנית Xplosion, גאנר הופיע בקרב האחרון שלו בארגון, כשרשם ניצחון על ג'סי גודרז. ב-19 ביוני, גאנר עזב את TNA.
קריירת היאבקות מקצועית > WWE > The Forgotten Sons‏ (2017–2019)

ב-29 במאי 2017, דווח שליאל חתם על חוזה ב-WWE והוא יהיה חלק ממותג הפיתוח, NXT. כעבור חודש, ליאל ערך את קרב הבכורה שלו באופן לא טלוויזיוני בהפסד לנו ויי חוסה, שבו ליאל הופיע כדמות רעה. עד לפברואר 2018, הוא הופיע לרוב בקרבות יחידים לא טלוויזיוניים, כשבנקודה זו הוא חבר לשורות וסלי בלייק וסטיב קאטלר, כשהשלושה נודעו בשם The Forgotten Sons (בעברית: "הבנים הנשכחים"). בחודש יולי של אותה השנה, שם הבמה של ליאל שונה לג'קסון רייקר. השלושה הופיעו לראשונה על המרקע ב-29 באוגוסט בפרק של התוכנית NXT, כשהם נצפו בקטע עם הג'נרל מנג'ר, ויליאם ריגל. קרב הבכורה שלהם התרחש שבוע לאחר מכן בתוכנית בו בלייק וקאטלר גברו על הסטריט פרופיטס (אנג'לו דוקינס ומונטז פורד) לאחר הסחת דעת מצד שיין ת'ורן. ב-19 בספטמבר בפרק של התוכנית NXT, רייקר רשם את קרב הבכורה הטלווזיוני שלו, כשניצח את הומברטו קאריו.
בלייק וקאטלר ייצגו את הקבוצה בטורניר הזוגות לזכר דאסטי רודס לשנת 2019. הם ניצחו את דני בורץ' ואוני לורקאן בסיבוב הראשון ואת מאסטש מאונטיין (טרנט סבן וטיילר בייט) בשלב חצי הגמר, אך הפסידו בגמר לאליסטר בלאק וריקושט. ב-3 וב-10 באפריל בפרקי התוכנית NXT, רייקר גבר בקרבות יחידים על לורקאן ובורץ', בהתאמה. ב-24 באפריל בפרק של התוכנית NXT, רייקר פסל את עצמו בקרב מול קאריו. לורקאן ובורץ' נחלצו לעזרת קאריו, בצעד שהדף את קבוצת The Forgotten Sons. שבוע לאחר מכן בתוכנית, התקיים קרב שלושה נגד שלושה בין הקבוצות, שבו רייקר וחבריו ניצחו את בורץ', לורקאן וקאריו. באירוע NXT TakeOver: XXV, שנערך ב-1 ביוני, בלייק וקאטלר השתתפו בקרב סולם זוגות מרובע אשר קבע את אלופי הזוגות החדשים של NXT. למרות הפרעות חוזרות ונשנות מצד רייקר, השניים כשלו בניסיונם לזכות בחגורות האליפות בקרב שבסופו הסטריט פרופיטס ניצחו. הקבוצה השתתפה בטורניר הזוגות לזכר דאסטי רודס לשנת 2020, לעומת זאת, הם הודחו כבר בשלב הראשון על ידי אימפריום (פביאן אייכנר ומרסל ברטל).
ב-10 באפריל 2010 בפרק של התוכנית סמאקדאון, קבוצת The Forgotten Sons ערכה את הבכורה שלו ברוסטר הראשי, כשניצחו את הלוצ'ה האוס פארטי (גראן מטאליק ולינסה דוראדו). ב-1 במאי בפרק של התוכנית סמאקדאון, הם ניצחו את אלופי הזוגות של סמאקדאון, הניו דיי (ביג אי וקופי קינגסטון) בקרב שאינו היה על חגורות האליפות. ניצחון זה זיכה אותם בהזדמנות להתמודד על התואר באירוע כסף בבנק. באירוע זה, בלייק וקאטלר לא צלחו בניסיונם לזכות באליפות הזוגות של סמאקדאון במהלך קרב זוגות מרובע אשר כלל בנוסף את ג'ון מוריסון והמיז ואת הלוצ'ה האוס פארטי (גראן מטאליק ולינסה דוראדו), שבסופו הניו דיי ניצחו ושמרו על התואר.
לאחר מכן, הם החליטו להציג את עצמם כאמריקאים פטריוטים, כשרייקר וקאטלר הדגישו את השירות הצבאי שלהם בחיל הנחתים של ארצות הברית. לעומת זאת, הגימיק הזה בוטל במהרה לאחר ציוץ שנוי במחלוקת של רייקר בטוויטר, שהביע תמיכה בדונלד טראמפ והתנגד לתנועת Black Lives Matter ומחאות ג'ורג' פלויד, שהובילו לתגובות חריפות ברשתות החברתיות. כתוצאה מכך, הקבוצה הורדה מהמסך.
קריירת היאבקות מקצועית > WWE > הציוות לאליאס (2020–2021)

ב-4 בדצמבר 2020, השותפות של רייקר עם בלייק וקאטלר לא המשיכה כאשר הם הוצבו בעלילה עם המלך קורבין בסמאקדאון, בעוד שרייקר חבר לשורות אליאס במותג Raw. ב-1 בפברואר 2021, רייקר ואליאס הפסידו בקרב זוגות לקרליטו וג'ף הארדי. ב-15 במרץ, רייקר הפסיד במהרה לדמיאן פריסט. שבועיים לאחר מכן, הוא נחל הפסד נוסף, הפעם לברון סטרומן. ב-12 באפריל, רייקר ואליאס הפסידו בקרב זוגות לניו דיי (קופי קינגסטון ואקסבייר וודס). ב-3 במאי, רייקר ואליאס הפסידו ל-RK-Bro (רידל ורנדי אורטון). ב-24 במאי, רייקר ניצח את חצי מאלופי הזוגות של Raw‏ AJ סטיילס לאחר עזרה מצידו של אליאס. ב-31 במאי, רייקר ואליאס הפסידו בקרב על אליפות הזוגות של Raw לאלופי הזוגות, AJ סטיילס ואומוס, זאת לאחר שאליאס סירב להיכנס לקרב, כשרייקר ביקש ממנו וכתוצאה מכך השאיר אותו לבדו, דבר שהקל על אלופי הזוגות והוביל לניצחונם ולהגנתם על חגורות האליפות. ב-28 ביוני, רייקר גבר על אליאס בקרב רצועה. ב-19 ביולי בפרק של התוכנית Raw, רייקר רשם ניצחון נוסף על אליאס, הפעם בקרב "סימפוניית ההרס". ב-27 בספטמבר בפרק של התוכנית Raw, רייקר הפסיד לקאריון קרוס.
חיים אישיים

נישא לסטייסי ליאל בשנת 2000.
אליפויות והישגים

הישגים בארגון ההיאבקות Action Packed Wrestling - APW
אליפות צ'סטר במשקל כבד של APW (פעמיים)
הישגים בארגון ההיאבקות East Coast Championship Wrestling - ECCW
אליפות הזוגות של ECCW (פעם אחת)
הישגים בארגון ההיאבקות Ground Xero Wrestling - GXW
אליפות במשקל כבד של GXW (פעם אחת)
הישגים בארגון ההיאבקות National Wrestling Alliance - NWA
האליפות הלאומית במשקל כבד של NWA (פעם אחת)
גביע האגדות העתידיות (2010)
הישגים בארגון ההיאבקות NWA Anarchy
אליפות במשקל כבד של NWA Anarchy (פעם אחת)
אליפות הזוגות של NWA Anarchy (פעם אחת)  - עם קימו ואבומיניישן
הישגים בארגון ההיאבקות NWA Charlotte
אליפות המורשת של NWA Mid-Atlantic (פעם אחת)
הישגים במגזין ההיאבקות Pro Wrestling Illustrated - PWI
PWI דירג אותו במקום ה-40 מתוך 500 המתאבקים הטובים ביותר לשנת 2014
הישגים בארגון ההיאבקות Premiere Wrestling Xperience - PWX
אליפות הטלוויזיה החדשנית של PWX (פעם אחת)
הישגים בארגון ההיאבקות Showtime All-Star Wrestling - SAW
האליפות הבינלאומית במשקל כבד של SAW (פעם אחת)
הישגים בארגון ההיאבקות Southern Wrestling Association
גביע ריימר (2016)  - עם ג'ון סקיילר
הישגים בארגון ההיאבקות Total Nonstop Action Wrestling - TNA
אליפות הטלוויזיה של TNA (פעם אחת)
אליפות הזוגות של TNA (פעם אחת)  – עם ג'יימס סטורם
Feast or Fired‏ (2013 – חוזה על אליפות העולם במשקל כבד)
Feast or Fired‏ (2013 – חוזה על אליפות הזוגות)
גביע העולם של TNA‏ (2014)  – עם בולי ריי, אדי אדוארדס, אריק יאנג ו-ODB
גביע העולם של TNA‏ (2015)  – עם קרייזי סטיב, דייבי ריצ'רדס, ג'ף הארדי, רוקסטאר ספוד וגייל קים
TNA קלאסיק (2015)
הישגים בארגון ההיאבקות WrestleForce
אליפות WrestleForce (פעם אחת)
הערות שוליים

↑  מתאבק TNA מודיע על עזיבה
↑  פרטים מאחורי סיבת אי הופעתם של The Forgotten Sons
↑  ג'קסון רייקר חוזר להופיע, הפעם בנפרד מקבוצתו (בספרדית)
גאנר (מלפנים) ומרפי ביולי 2010 בפרק של התוכנית !Impact
גאנר, יולי 2011
גאנר, אפריל 2014
האטיי (נפה)

| --- | --- |

 מדינה:  טורקיה טורקיה
 מחוז:  מחוז הים התיכון
 בירת הנפה:  אנטקיה
 שפה רשמית:  טורקית 
 שטח:  5,524 קמ"ר
 אוכלוסייה:  ‏
  ‑ בנפה:  1,501,571 (2021)
 קואורדינטות:  36°12′N 36°09′E﻿ / ﻿36.2°N 36.15°E﻿ / 36.2; 36.15 
 אזור זמן:  UTC +2
 www.hatay.gov.tr
  מפת מיקום  מפה מפורטת     לחצו כדי להקטין חזרה    לחצו להגדלה      (למפת נפת האטיי מוגדלת) אנטקיה איסכנדרון דרטייל קרקהאן רייהאנלה בלןהאטיי(למפת נפת האטיי רגילה) אנטקיה איסכנדרון דרטייל קרקהאן רייהאנלה בלןהאטיי tabBackground:;tabBorder:#aaa;defaultTab:0;
 
נפת האטיי (בטורקית: Hatay ili) היא הנפה הדרומית ביותר מבין נפות טורקיה. היא ממוקמת כמעט כולה מחוץ לאנטוליה, לאורך החוף המזרחי של הים הלבנטיני. הנפה גובלת בסוריה מדרום וממזרח, ומצפון בנפות אדנה ואוסמניה. הנפה היא חלק ממישור צ'וקורובה, ובירתה המנהלית היא אנטקיה.
הריבונות על הנפה נותרה שנויה במחלוקת בין טורקיה לסוריה השכנה, שטוענת כי לנפה היה רוב ערבי דמוגרפי, והופרדה ממנה כנגד הוראות המנדט הצרפתי על סוריה בשנים שלאחר כיבוש סוריה על ידי צרפת לאחר מלחמת העולם הראשונה. למרות שהמחלוקת על האטיי בין שתי המדינות נותרה בדרך כלל שלווה, סוריה מעולם לא ויתרה רשמית על תביעותיה כלפיה ועדיין מציגה אותה בגבולה במפות רשמיות.
במהלך מלחמת האזרחים בסוריה, הנפה חוותה זרם של פליטים. לפי נתונים רשמיים, נכון ל-21 באפריל 2016 שכנו במחוז 408,000 פליטים סורים.
רעידת האדמה שאירעה בשנת 2023 הובילה להרס רב במחוז ולמותם של למעלה מ-7,000 איש. שדה התעופה האטיי, שפעל בנפה, נפגע קשות ונסגר לפעילות.
ראו גם

מישור צ'וקורובה
צינור הנפט באקו-טביליסי-ג'ייהאן
מדינת האטיי
הערות שוליים

↑  Karagiannis, Emmanuel (2013-10-18). Energy and Security in the Caucasus (באנגלית). Routledge. p. 76. ISBN 978-1-134-54742-5. In the southernmost corner of Turkey, near Ceyhan, lies the province of Hatay, a pocket of land bounded to the west by the Mediterranean and to the south and east by Syria.
↑  Darke, Diana (24 בינואר 2018). "How historical Afrin became a prize worth a war". www.bbc.com. BBC. נבדק ב-30 בנובמבר 2020. {{cite web}}:  (עזרה)
↑  "Mültecilerin Şartları Kötü, Hatay'da Herkes Tedirgin" (בטורקית). Bianet. נבדק ב-13 במאי 2016. {{cite web}}:  (עזרה)
| --- | --- |
בקרת זהויות :  NLI: 987007567163905171  BNE: XX6081235  BnF: cb13744824s (data)  GND: 4478956-7  LCCN: n85055465  LNB: 000300859  MusicBrainz: 6d4887b6-cc83-4e98-a9df-a9deddc79c54  NKC: ge754190  SUDOC: 066837960  VIAF: 146641126   WorldCat (עם VIAF): 146641126
קבוצת הכוחות הצפונית

|  פרטים |
| --- | --- |
 מדינה:  ברית המועצות ברית המועצות
 שיוך:  הצבא האדום הצבא האדום
 בסיס האם:  לגניצה
 אירועים ותאריכים
 תקופת הפעילות:  1945–1994 (כ־49 שנים)
 פיקוד
 מפקדים:  ראה בתוך הערך
 
קבוצת הכוחות הצפונית (ברוסית: Северная группа войск, בפולנית: Północna Grupa Wojsk) היה שמה הכולל של יחידות מהכוחות המזוינים של ברית המועצות, אשר הוצבו בפולין לאחר מלחמת העולם השנייה.
היסטוריה

קבוצת כוחות הצפונית הוקמה ב־29 במאי 1945 לפי פקודת סטאבקה, על בסיס יחידות של החזית הבלארוסית השנייה. מרשל קונסטנטין רוקוסובסקי מונה למפקד של הקבוצה. מפקדת הכוחות התמקמה בעיר לגניצה. המפקדה נשארה שם עד לפינוי כל הכוחות של הצבא הרוסי מפולין בשנת 1993, פרט לתקופה מ-1984–1990, בה היא התמקמה בעיר שווידניצה. היחידות מוקמו בצפון ובמערב פולין, בשטחן של שלזיה ופומרניה, אשר הועברו מגרמניה לידי פולין בסיום מלחמת העולם השנייה. של הכוחות מוקמו בבסיסי ורמאכט לשעבר, בהמשך נבנו בסיסים נוספים. ביום הקמתה כללה הקבוצה 5 ארמיות: 19, 43, 52, 65 ו-5 המשוריינת, ביחד – כ-400 אלף חיילים. בשנת 1946 החל תהליך הדרגתי של הוצאת כוחות הצבא האדום מפולין. בשנת 1955 נמצאו בפולין חמש דיוויזיות סובייטיות (3 של חיל רגלים, אחת ממוכנת ואחת משוריינת) וכן ארמיית האוויר הרביעית. בסך הכול כ-100 אלף חיילים. לאחר כינון ברית ורשה בשנת 1955, הוסדר מעמד קבוצת הכוחות הצפונית בפולין בהסכם בין המדינות. בהסכם הוגדר כי כמות החיילים תוגבל ל-66 אלף ומספר הבסיסים הוגבל ל-39. ההגבלות של ההסכם לא קוימו בפועל – כך מספר הבסיסים בשיאו היה 79 ולגבי כמות החיילים אין מידע מהימן. שטחים נרחבים בתוך פולין הוכרזו כשטחי האימונים של קבוצת הכוחות הצפונית, כניסת אזרחים פולנים אליהם נאסרה. פרט ליחידות יבשה ויחידות אוויריות, חנו בפולין גם יחידות ימיות סובייטיות. בנמלים צבאיים של חיל הים הפולני הוקצעו אזורים לטובת עגינת ספינות חיל הים הסובייטי. בסוף שנות ה-70 קיבלה קבוצת הכוחות הצפונית גם טילים גרעיניים לטווחים בינוניים, בהם יכלה לאיים על מטרות בדנמרק ונורווגיה (מדינות חברות בנאט"ו)
נכון לשנת 1990 קבוצת הכוחות הצפונית כללה: 2 דיוויזיות (אחת משוריינת ואחת חרמ"ש), חטיבת צנחנים, חטיבת טילים בליסטיים, חטיבת טילי נ"מ, יחידות הנדסה, הספקה, אבטחה וכו'. סה"כ: 600 טנקים, 800 נגמ"שים, 390 תותחים, 20 מערכות לשיגור טילים בליסטיים גרעיניים. הזרוע האווירית של קבוצת הכוחות הצפונית כללה כ-200 מטוסים וכ-120 מסוקים. בסך הכול כ-56 אלף חיילים וכ-8 אלף אזרחים, עובדי צבא.
לאחר נפילת המשטר הקומוניסטי בפולין בשנת 1989, נפילת חומת ברלין וחתימת ההסכם להוצאת חיילים סובייטים מגרמניה החלו דיונים בין ברית המועצות לבין פולין לגבי עתידן ששל הכוחות הסובייטים בפולין. המשא ומתן התנהל בעצלתיים, אך לאחר ניסיון פוטש בברית המועצות באוגוסט 1991 ותהליכי התפרקות שהחלו אחריו זירזו את החתימה על הסכם הפינוי של כל הכוחות הסובייטים מפולין. ההסכם נחתם ב־26 באוקטובר 1991. בהסכם, התחייבה ברית המועצות (למעשה כבר הפדרציה הרוסית) לפנות את כל הבסיסים שלה מפולין עד לסוף 1993. תהליך הפינוי החל ב-5 במאי 1992 והסתיים ב־17 בספטמבר 1993.
מפקדים

1945–1949 – קונסטנטין רוקוסובסקי
1949–1950 – קוזמה פרודניקוב
1950–1952 – אלכסיי רדזייבסקי
1952–1955 – מיכאיל קונסטנטינוב
1955–1958 – קוזמה גליצקי
1958–1963 – גיאורגי חטאגורוב
1963–1964 – סרגיי מריאחין
1964–1967 – גלב בקלנוב
1967–1968 – איוואן שקדוב
1968–1973 – מוחמד טנקייב
1973–1975 – איוואן גרסימוב
1975–1978 – אולג קולשב
1978–1984 – יורי זרודין
1984–1987 – אלכסנדר קובטונוב
1987–1989 – איוואן קורבוטוב
1989–1992 – ויקטור דובינין
1992–1993 – לאוניד קובליוב
אנואל AA

| --- | --- |

 לידה:  26 בנובמבר 1992 (בן 32) קרולינה, פוארטו ריקו פוארטו ריקו
 שם לידה:  עמנואל גזמי סנטיאגו
 שם במה:  Anuel AA 
 מוקד פעילות:  ארצות הברית 
 תקופת הפעילות:  מ-2010
 עיסוק:  ראפר, זמר
 סוגה:  רגאטון • טראפ לטיני
 סוג קול:  טנור
 שפה מועדפת:  ספרדית פוארטו-ריקנית, אנגלית 
 חברת תקליטים:  Real Hasta la Muerte, סוני מיוזיק לטין 
 שיתופי פעולה בולטים:  קרול ג'י, אוזונה, דדי יאנקי, באד באני, ג'יי באלווין, 6ix9ine, שאקירה, קארדי בי
 מספר צאצאים:  4
 anuelaa.com
 פרופיל ב-IMDb
 
עמנואל גזמי סנטיאגו (בספרדית: Emmanuel Gazmey Santiago; נולד ב-26 בנובמבר 1992), ידוע בשם הבמה אנואל AA‏ (Anuel AA), הוא ראפר וזמר פורטוריקני.
חיים אישיים

גזמי נולד בקרולינה, פוארטו ריקו ולמד בבית הספר הקתולי "Colegio María Auxiliadora" שבקרולינה.
קריירה

ב-2011 הוציא אנואל את שירו הראשון, "Demonia". השיר זכה להצלחה רבה וביסס את אנואל AA כאמן פורץ בסצנת הטראפ הלטינית.
ביולי 2018, לאחר ששוחרר מהכלא, הוציא את אלבום הבכורה שלו, Real Hasta la Muerte, שהכיל 12 שירים והגיע למקום הראשון במצעד האלבומים הלטיניים של בילבורד תוך פחות מ-24 שעות.
באוגוסט 2018 הוציא את השיר "Bebe", יחד עם הראפר הניו יורקי 6ix9ine. באותה שנה הוא עשה הופעת אורח בשיר "Bubalu".
ביולי 2019, שיתף פעולה יחד עם דדי יאנקי, אוזונה, קרול ג'י וג'יי באלווין, בשיר "China". השיר זכה להצלחה רבה כאשר צבר מעל למיליארד צפיות באתר יוטיוב. בהמשך, השתתף בשיר "Me Gusta", של הזמרת-יוצרת הקולומביאנית שאקירה.
עמדות והתבטאויות

באוגוסט 2024, אנואל וג'סטין קווילס הביעו תמיכה בנשיא ארצות הברית לשעבר דונלד טראמפ במהלך עצרת שנערכה ב-30 באוגוסט 2024 בג'ונסטאון, פנסילבניה. טראמפ הזמין את השניים לבמה במהלך העצרת, ותיאר אותם כ"אגדות מוזיקה פורטוריקניות מדהימות". אנואל AA אמר בנאומו כי הוא רואה בטראמפ את "הנשיא הטוב ביותר שהעולם ראה", והביע תמיכה בטראמפ במטרה לעזור לפוארטו ריקו וללטינים בארצות הברית. השניים לבשו כובעי בייסבול אדומים עם הסיסמה "Make America Great Again" במהלך העצרת. זו הייתה הפעם הראשונה שאמנים לטיניים גדולים תמכו פומבית בטראמפ במהלך קמפיין הבחירות לנשיאות 2024.
דיסקוגרפיה > אלבומי אולפן

2018 Real Hasta la Muerte
2020: Emmanuel
2021: Las Leyendas Nunca Mueren
2022: LLNM2
2025: Real Hasta la Muerte 2
דיסקוגרפיה > מיקסטייפים

2016: Real Hasta la Muerte: The Mixtape
דיסקוגרפיה > אלבומים משותפים

2021: Los Dioses (עם אוזונה)
הערות שוליים

↑  Elias Leight, Elias Leight, How Puerto Rican Producer Tainy Became an Architect of Modern Reggaeton, Rolling Stone, ‏2018-09-12 (באנגלית)
↑  Anuel AA, Billboard
↑  Anuel AA's 'China' Video With Daddy Yankee, J Balvin, Ozuna & Karol G: Watch, Billboard, ‏2019-07-19
↑  Leila Cobo, Anuel AA & Justin Quiles Endorse Donald Trump at Pennsylvania Rally: ‘The Best President the World Has Seen’, Billboard, ‏2024-08-31 (באנגלית אמריקאית)
| --- | --- |
בקרת זהויות :  ISNI: 0000 0004 6620 5113  LCCN: no2018013325  MusicBrainz: 87a75fc3-59e7-4598-925c-8e230bce5db9  VIAF: 18151776713818010184   WorldCat (עם VIAF): 18151776713818010184
סטפן לגר (שיר)

"סטפן לגר" הוא סינגל ושיר פרודיה שהוקלט על ידי הראפר הישראלי המכונה "דודו פארוק". השיר יצא לאור ב-17 במאי 2020, כסינגל שלא מתוך אלבום, על ידי חברת התקליטים הפי"ל.